CELEX: 62020TB0092
Language: da
Date: 2021-02-11 00:00:00
Title: Sag T-92/20: Rettens kendelse af 11. februar 2021 — Fryč mod Kommissionen (Ansvar uden for kontraktforhold – statsstøtte – gruppefritagelsesforordninger – program for støtte ydet af de tjekkiske myndigheder til visse virksomheder – Kommissionens afgørelse om godkendelse af dette program – annullationssøgsmål afvist som for sent anlagt – skade angiveligt forårsaget af Kommissionens og Unionens retsinstanser handlinger – forældelse – åbenbart, at søgsmålet delvis ikke kan antages til realitetsbehandling – årsagsforbindelse – åbenbart, at søgsmålet delvist er ugrundet)

19.4.2021   
            
            
               DA
            
            
               Den Europæiske Unions Tidende
            
            
               C 138/32
            
         
      Rettens kendelse af 11. februar 2021 — Fryč mod Kommissionen
      (Sag T-92/20) (1)
      
      (Ansvar uden for kontraktforhold - statsstøtte - gruppefritagelsesforordninger - program for støtte ydet af de tjekkiske myndigheder til visse virksomheder - Kommissionens afgørelse om godkendelse af dette program - annullationssøgsmål afvist som for sent anlagt - skade angiveligt forårsaget af Kommissionens og Unionens retsinstanser handlinger - forældelse - åbenbart, at søgsmålet delvis ikke kan antages til realitetsbehandling - årsagsforbindelse - åbenbart, at søgsmålet delvist er ugrundet)
      (2021/C 138/43)
      Processprog: tjekkisk
      
         Parter
      
      
         Sagsøger: Petr Fryč (Pardubice, Den Tjekkiske Republik) (ved advokat Š. Oharková)
      
         Sagsøgt: Europa-Kommissionen (ved G. Braga da Cruz, C. Georgieva-Kecsmar og K. Walkerová, som befuldmægtigede)
      
         Sagens genstand
      
      Søgsmål anlagt i henhold til artikel 268 TEUF med påstand om erstatning for den skade, som sagsøgeren angiveligt har lidt som følge af for det første vedtagelsen af Kommissionens forordning (EF) nr. 800/2008 af 6. august 2008 om visse former for støttes forenelighed med fællesmarkedet i henhold til traktatens artikel 87 og 88 (Generel gruppefritagelsesforordning) (EUT 2008, L 214, s. 3), for det andet Kommissionens vedtagelse af afgørelsen af 3. december 2007 og den manglende offentliggørelse af nævnte afgørelse, for det tredje manglerne ved Kommissionens behandling af sagsøgerens klager indgivet mellem 2016 og 2018 og for det fjerde kendelse af 5. september 2019, Fryč mod Kommissionen (C 230/19 P, ikke trykt i Sml., EU:C:2019:685), og af 15. januar 2019, Fryč mod Kommissionen (T-513/18, ikke trykt i Sml., EU:T:2019:22).
      
         Konklusion
      
      
                  1)
               
               
                  Sagen afvises.
               
            
                  2)
               
               
                  Det er ufornødent at træffe afgørelse om Den Tjekkiske Republiks anmodning om intervention.
               
            
                  3)
               
               
                  Petr Fryč bærer sine egne omkostninger og betaler de af Europa-Kommissionen afholdte omkostninger med undtagelse af omkostningerne forbundet med anmodningen om intervention.
               
            
                  4)
               
               
                  Petr Fryč og Europa-Kommissionen bærer deres egne omkostninger i forbindelse med anmodningen om intervention.
               
            
         (1)  EUT C 161 af 11.5.2020.